جل شکتی وزارت
کامیابی کی کہانی: سوچھ بھارت مشن گرامین
مہاراشٹر کے بھور بلاک نے پلاسٹک کے کچرے کے بندوبست کے لیے معیارات قائم کیے
مہاراشٹر کے پونے ضلع کے بھور بلاک میں سسیواڑی گرام پنچایت نے پلاسٹک کے فضلے کو ختم کرنے اور پلاسٹک کچرے کے بندوبست  کے لیے ایک اختراعی اور کم لاگت والے کلسٹر لیول سسٹم کے ذریعے ماحول کی صفائی کے حصول کی سمت میں ایک صحت مند مثال قائم کی ہے۔
ایس بی ایم- جی کے فیز II کے تحت ،منصوبہ ملک کے دیہی علاقوں میں بھی پلاسٹک کے فضلے میں غیر معمولی اضافہ اور اس سے درپیش چیلنجوں کے پیش نظریقینی طور پرایک بروقت اقدام ہے۔
پائلٹ پروجیکٹ کے لیے، چار جی پی یعنی سسی واڑی، شندے واڑی، ویلو اور قصورڈی کا انتخاب کیا گیا تھا، ان سبھی کے دائرہ اختیار میں بہت سی چھوٹی صنعتیں کام کر رہی ہیں اور اس کے علاوہ، بہت سے ہوٹل اور ریستوراں بھی اس عمل میں شامل ہیں۔ اس کا نتیجہ ہمیشہ ایک بڑی ، مقام بدلتے رہنے والی آبادی کی صورت میں نکلا۔ مزید برآں، تقریباً تمام جی پیز میں پلاسٹک کے فضلے کو کھلے میں پھینکنا اور جلانا عام تھا، جس سے پریشانی پیدا ہوتی تھی۔ پی آر آئیز نے محسوس کیا کہ اس طرح کے کچرے کے انتظام کی فوری ضرورت ہے۔
سوچھ بھارت مشن گرامین  فیز II کے تحت، او ڈی ایف پلس کا درجہ حاصل کرنے کے لیے پلاسٹک ویسٹ مینجمنٹ ایک کلیدی وسیلہ ہے۔ مزیدبر آں، زیرِ عمل رہنما خطوط کے مطابق پی ڈبلیو ایم، بلاک/ضلع کی ذمہ داری ہے۔ اس پر عمل کرتے ہوئے، بھور کے بلاک ڈیولپمنٹ آفیسر ، مسٹر وی جی تانپورے نے ممبئی-بنگلورو ہائی وے پر پونے کے قریب واقع دیہاتوں کے لیے ، جہاں پلاسٹک کا کچرا ایک بڑی مقدار میں پیدا ہوتا ہے۔
کمیونٹی کو پی ڈبلیو ایم کی ضرورت اور اہمیت اور او ڈی ایف پلس کا درجہ حاصل کرنے کے لیے اس کی اہمیت کے بارے میں سمجھانے کے لیے تمام جی پیز میں میٹنگیں منعقد کی گئیں۔ ایک نجی پلاسٹک ری سائیکلنگ کمپنی کے ساتھ معاہدہ کرنے کا فیصلہ کیا گیا جو پلاسٹک کو اکٹھا اور پراسیس کرتی ہے اور اسے صنعتوں میں برنرز کے لیے استعمال ہونے والے خام تیل کی ایک قسم میں تبدیل کرتی ہے۔ آخر کار جس کمپنی کو منتخب کیا گیا اس کے پاس گائوں کے ایک کلومیٹر کے دائرے میں واقع ایک چالو یونٹ تھا جو اخراجات کو کم سے کم رکھتے ہوئے یونٹ تک فضلہ کی آسانی سے نقل و حمل کی سہولت فراہم کرے گا۔
ساسی واڑی گاؤں میں پی ڈبلیو ایم سسٹم: ساسی واڑی گاؤں پہلا تھا جس نے دستیاب وسائل کا زیادہ سے زیادہ استعمال کرتے ہوئے فضلہ کو جمع کرنے، الگ کرنے اور نقل و حمل کے لیے ایک نظام قائم کیا۔ شروع کرنے کے لیے، انھوں نے اپنے مجوزہ ورمی کمپوسٹنگ یونٹ کو ریسورس ریکوری سینٹر میں تبدیل کیا، جس میں انھوں نے جمع کیے گئے پلاسٹک کے فضلے کو ذخیرہ کرنے کے لیے ایک چھوٹی سی جگہ فراہم کی۔ اس کے بعد، انہوں نے کچرے کو جمع کرنے اور الگ کرنے کے لیے ایک صفائی کارکن اور ایک اور کارکن کو معمولی معاوضے پر کمپنی کو پلاسٹک کا کچرا پہنچانے کے لیے رکھا۔
سسیواڑی گاوں میں پی ڈبلیو ایم نظام : سسیواڑی پہلا گاوں تھا جس نےدستیاب وسائل سے زیادہ سے زیادہ استفادہ کرتے ہوئے کچرا اکٹھا کرنے ، اس کی چھٹائی ، اور اس کی نقل و حمل کے لئے ایک نظام وضع کیا ۔ سب سے پہلے انھوں نے اپنے مجوزہ جراثیمی کھاد کی یونٹ کو وسائل بازیافت کے مرکز میں تبدیل کیا ، جس میں انھوں نے اکٹھا کیے گئے پلاسٹک کے کچرے کو ذخیرہ کرنے کے لئے ایک چھوٹی سی جگہ فراہم کی گئی تھی۔ اس کے بعد انہوں نےکچرے کو چھانٹنے کے لئے صفائی ستھرائی کرنے والے مزدور کرائے پر لئے اور معمولی کرائے پر پلاسٹک کے کچرے کو کمپنی تک پہنچانے کے لئے دوسرے مزدور حاصل کئے۔
شروع میں لوگ کچرے کو صحیح طریقے سے الگ نہیں کرتے تھے۔ تاہم، مسلسل باہمی رابطے کے بعد، تقریباً تمام گھرانوں نے اس پروگرام میں اپنے کردار کے حوالے سے سنجیدگی سے غور کیا اور سسٹم سے منسلک ہو گئے۔
کمپنی پلاسٹک کا کچرا 8 روپے فی کلوگرام کے حساب سے خریدتی ہے اور جی پی نظام کے کام کاج اور دیکھ بھال کے لیے آمدنی استعمال کرتا ہے۔ پلاسٹک یونٹ پلاسٹک کو صاف کرنے کے لیے ڈسٹ ریموور اور پلاسٹک کو برابر سائز کے ٹکڑوں میں کاٹنے کے لیے ایک شریڈر سے بھی لیس ہے۔
پلاسٹک پروسیسنگ یونٹ کے ذریعے دو اہم فوائد حاصل ہوتے ہیں۔: یہ پروسیسنگ کے لیے ہر قسم کے پلاسٹک کے فضلے کو قبول کرتا ہےاور اس سے پیدا ہونے والی دو ہری مصنوعات  ماحول کے لیے نقصان دہ نہیں ہیں۔ درحقیقت، تیل کے ساتھ پیدا ہونے والی گیس، پلانٹ میں آلات کو بجلی فراہم کرنے کے لیے استعمال ہوتی ہے۔ مزید یہ کہ گیس کا یہ اخراج مہاراشٹر آلودگی کنٹرول بورڈ کی مقررہ حد سے کافی نیچے ہے۔
سسی واڑی میں پروجیکٹ کے کامیاب نفاذ کے بعد، دیگر تین گاؤں کو اس نظام سے جوڑنے کے لیے اسی طرح کے عمل کو منظم کرنے کے منصوبے تیاری کے مرحلے میں ہیں۔ بلاک کے باقی دیہات جلد ہی پلاسٹک کے کچرے کو ٹھکانے لگانے کے لیے مرحلہ وار طریقہ اپنائیں گے، جو اس منفرد، ماحول دوست اور کم لاگت والے ماڈل کی پیروی میں اختیار کئے جائیں گے۔